Serekê DYA Trumpî bi hawayêkê xurtî cewab da eşkerayîyanê qesasî yê Îranî ke kiştişê Fermandarê Hêzê Qudûsî yê Muxafizanê Şorişî yê Îranî Qasim Silêmanî ra dima ameyî kerdene. Trumpî vat: "Ma Îran de 52 hedefî eşkera kerdî. Eke vera ma hêrişêk bêro kerdene ma do cade bi hawayêkê pîtî pirodê nê hedefan."

Trumpî hesabê xo yê tewîtterî ser o cewabê eşkerayîyanê Îranî da.
Trumpî vat: "Dima ke ma raybero terorîst kişt ke ey amerîkayîjêk kiştbi, zaf kesî birîndar kerdbi, pêro cuya xo de zî zaf kesî kiştbi Îran bi hawayêkê zaf eşkera vano ke ê seba ke qesasê xo bigêrê do pirodê mulkanê DYA. Îran serran ra nata meselêke ra ber çîyêk nêbi. Ez HÎŞYARÎYE kena ke ma 52 hedefî eşkera kerdî ke seba Îranî û kulturê Îranî girîng ê.(Zaf serrî verê cû Îran 52 amerîkayîjî esîr girewtbi , na hûmare înan temsîl kenê.)  Eke Îran pirodo amerîkayîjêk yan zî mulkêkê Amerîka ma do CADE Û BI HAWAYÊKÊ XURTÎ pirodê nê hedefan. DYA hînî nêwazena ke gefêk bêro wendene."
